VLÁDA SLOVENSKEJ REPUBLIKY

návrh

UZNESENIE

VLÁDY SLOVENSKEJ REPUBLIKY

k návrhu Koncepcie tarifnej politiky vo verejnej doprave, vrátane metodiky pre internalizáciu externých nákladov dopravy

........................................................................................................................................

Číslo uznesenia

Zo dňa

Číslo materiálu

Predkladateľ:	minister dopravy, pôšt a telekomunikácií SR

Podnet:  na základe úlohy B.1.14. prílohy uznesenia vlády SR č. 21/2000 

Stupeň utajenia:

VLÁDA SLOVENSKEJ REPUBLIKY

Vláda

A.	súhlasí

A.1	s návrhom Koncepcie tarifnej politiky vo verejnej doprave vrátane metodiky pre internalizáciu externých nákladov v doprave

B.	ukladá

	ministrovi dopravy, pôšt a telekomunikácií v spolupráci s ministerkou financií 

	 B.1 Vytvoriť legislatívne a inštitucionálne podmienky na postupnú liberalizáciu cien  dopravných služieb verejnej hromadnej dopravy osôb, ktoré nemajú charakter výkonov vo verejnom záujme.
               Termín: 1.2. 2002

     B.2   Vytvoriť podmienky na  reguláciu cien výkonov verejnej hromadnej osobnej dopravy   formou vecného usmerňovania cien s využitím mechanizmu valorizácie a forenzného auditu ekonomicky oprávnených nákladov.
              Termín: 1.1. 2003

    B.3 Vytvoriť legislatívne a inštitucionálne podmienky pre postupné uplatňovanie ekonomickej ceny dopravného výkonu verejnej hromadnej osobnej dopravy  pri zachovaní sociálnych zliav a úhrady straty z realizácie výkonov vo verejnom záujme.
              Termín: 31.12. 2003

ministrovi dopravy, pôšt a telekomunikácií 

    B.4  Navrhnúť opatrenia na harmonizáciu a zosúladenie efektívnej ponuky dopravných služieb vo verejnej hromadnej osobnej doprave s prepravným dopytom v regiónoch SR.
 Termín: 31.12. 2003

ministrovi dopravy, pôšt a telekomunikácií SR v spolupráci s ministerkou financií a ministrom životného prostredia

	B.5   odvodiť metodiku, rozsah a termín jednotlivých opatrení, týkajúcich sa legislatívnych, ekonomických a inštitucionálnych nástrojov internalizácie externých nákladov v SR od postupnosti spoplatňovania dopravy v EÚ. Pri koncipovaní opatrení vychádzať z doporučených orientačných odhadov kvantifikácie externých nákladov  v rámci EÚ.
	           Termín:  podľa postupu v EÚ

Vykonajú:  minister dopravy, pôšt a telekomunikácií,
                    ministerka financií,
                    minister životného prostredia

Na vedomie: prednostovia krajských úradov
                      primátori Bratislavy, Košíc, Banskej Bystrice, Prešova a Žiliny